|  |  |  |  |
| --- | --- | --- | --- |
| **CONSILIUL ORĂŞENESC**  **ANENII NOI** |  | | **ГОРОДСКОЙ СОВЕТ**  **АНЕНИЙ НОЙ** |
| MD 6501 or. Anenii Noi, str. Suvorov, 6 tel/fax 026522108, consiliulorasenesc@gmail.com |  | MD 6501, г.Анений Ной, ул.Суворов, 6 тел/факс 026522108,consiliulorasenesc@gmail.com | |

**PROIECT nr.**

**DECIZIE nr. 4/**

**din\_\_\_ iunie 2024**

**Cu privire la aprobarea regulamentului intern cu privire la**

**acordarea sporului lunar pentru consolidarea capacităţilor profesionale**

**ale funcționarilor publici de execuție din cadrul Primăriei or. Anenii Noi**

În conformitate cu prevederile art.14 alin.(2) al Legii nr.436/2006 privind administrația publică locală; art. 36 din Legea nr.158/2008 cu privire la funcția publică și statutul funcționarului public cu modificările ulterioare; art. 20³ alin. (2) al Legii 270/2018 privind sistemul unitar de salarizare în sectorul bugetar (modificat prin Legea nr. 81/2024 pentru modificarea unor acte normative, MO nr 192-194 (9130-9132) din 02.05.2024); avizul comisiilor consultative de specialitate, Consiliul orășenesc Anenii Noi:

**DECIDE:**

1. Se aprobă Regulamentul intern cu privire la acordarea sporului lunar pentru consolidarea

capacităţilor profesionale ale funcţionarilor publici de execuţie din cadrul Primăriei or. Anenii Noi,

rl. Anenii Noi ( se anexează).

2. Se stabileşte sporul pentru consolidarea capacităţilor profesionale ale funcţionarilor publici de

execuţie din cadrul Primăriei or. Anenii Noi în mărime de de 50% din salariul de bază stabilit,

conform prevederilor Legii nr. 270/2018 privind sistemul unutar de salarizare în sectorul bugetar şi

se acchită începând cu data de 02.05.2024.

3. Responsabil de executarea prezentei decizii se numeşte dna Angela FAIZULINA, contabilă-şefă

a Primăriei or. Anenii Noi.

4. Controlul executării prezentei decizii se atribuie primarului or. Anenii Noi, dl Alexandr MAŢARIN.

5. Prezenta decizie se aduce la cunoştinţă publică prin plasarea în Registrul de Stat al Actelor

Locale, pe pag web şi panoul informativ al instituţiei.

6. Prezenta decizie, poate fi notificată autorității publice emitente de Oficiului Teritorial Căușeni al

Cancelariei de Stat în termen de 30 de zile de la data includerii actului în RSAL.

7. Prezenta decizie, poate fi contestată de persoana interesată, prin intermediul Judecătoriei A. Noi,

sediul Central (or. Anenii Noi, str. Marțișor nr. 15), în termen de 30 de zile de la comunicare.

**Președintele ședinței:**

**Contrasemnează:**

**Secretara Consiliului orășenesc Rodica Melnic**

Anexa nr. 1

la Decizia nr. 4/ \_\_ din \_\_ . 06.2024

**REGULAMENT**

cu privire la acordarea sporului lunar pentru consolidarea capacităților profesionale ale funcționarilor publici de execuție din cadrul Primăriei or. Anenii Noi, r-l Anenii Noi

**I. DISPOZIŢII GENERALE**

1. Prezentul Regulament este elaborat în conformitate cu prevederile art. 20³ alin. (2) al Legii 270/2018 privind sistemul unitar de salarizare în sectorul bugetar (modificat prin Legea nr. 81/2024 pentru modificarea unor acte normative).

2. Regulamentul reglementează modul, criteriile și condițiile de acordare a sporului lunar pentru consolidarea capacităților profesionale, în continuare spor lunar, pentru funcțiile publice de execuție, în mărime de până la 50 % din salariul de bază pentru funcțiile publice de execuție din cadrul Primăriei or. Anenii Noi, rl Anenii Noi instituite conform statelor de personal avizate și înregistrate de către Cancelaria de Stat.

**II. CRITERIILE ŞI CONDIŢIILE DE STABILIRE AL SPORULUI LUNAR**

3. Mijloacele financiare necesare pentru acordarea sporului lunar pentru consolidarea capacităților profesionale pentru funcțiile publice de execuție se alocă anual, în limita de 50 % din cuantumul veniturilor proprii executate pentru anul precedent, după onorarea obligațiilor prevăzute la art. 29 alin. (5) din Legea nr. 397/2003 privind finanțele publice locale, cu respectarea componentelor salariului lunar prevăzute la art. 10 alin. (1) al prezentei legi, precum și după aplicarea valorii de referință corespunzătoare conform legii bugetului de stat pentru anul respectiv.

4. Sporul lunar pentru consolidarea capacităților profesionale poate fi acordat funcționarilor publici de execuție din cadrul Primăriei or. Anenii Noi, rl Anenii Noi dacă aceștia nu beneficiază de indemnizația lunară prevăzută la art. 40 alin. (5)–(8) din Legea nr. 436/2006 privind administrația publică locală.

5. Cota maximă a sporului lunar pentru consolidarea capacităților profesionale nu poate depăși 50 % din salariul de bază.

6. Insuficiența alocațiilor la bugetul local respectiv pentru acoperirea cheltuielilor suplimentare aferente plății indemnizațiilor lunare nu se recuperează de la un buget de alt nivel.

**III. MODUL DE ACORDARE ŞI DE CALCUL AL SPORULUI LUNAR**

7. De sporul lunar pentru consolidarea capacităților profesionale beneficiază funcționarii publici de execuție din cadrul Primăriei or. Anenii Noi, rl Anenii Noi încadrați în conformitate cu statul de personal avizat și înregistrat de Cancelaria de Stat.

8. Plata sporului lunar pentru consolidarea capacităților profesionale se acordă lunar pentru zilele efectiv lucrate, într-un an calendaristic, concomitent cu salariul.

9. Pentru persoanele ale căror raporturi de muncă/de serviciu au fost suspendate sau încetate, după caz, sporul lunar pentru consolidarea capacităților profesionale se calculează din salariul de bază stabilit angajatului, în funcție de timpul efectiv lucrat.

10. La determinarea cuantumului sporului lunar pentru consolidarea capacităților profesionale nu se includ în timpul efectiv lucrat următoarele perioade: validitatea sancțiunii disciplinare, concediul de odihnă anual, concediul de studii, concediul fără plată, concediu medical, perioada de suspendare a raporturilor de serviciu specificate în art. 52, 53 şi 54 din Legea nr. 158/2008 cu privire la funcția publică şi statutul funcționarului public.

11. Pentru funcționarii publici de execuție din cadrul Primăriei or. Anenii Noi, rl Anenii Noi, sporul lunar pentru consolidarea capacităților profesionale se acordă ținând cont de salariul de bază pentru funcția ocupată.

12. În cazul în care funcționarul public, în afară de funcția publică de bază, mai cumulează altă funcție publică vacantă în aceeași unitate bugetară, acesta va beneficia de sporul lunar pentru consolidarea capacităților profesionale doar pentru funcția de bază.

13. Angajații ale căror raporturi de serviciu au încetat în condițiile art. 62-65 din Legea nr. 158/2008 cu privire la funcția publică și statutul funcționarului public, beneficiază de spor lunar pentru consolidarea capacităților profesionale, pentru timpul efectiv lucrat până la data încetării raporturilor de serviciu.

14. În cazul transferului angajatului la o altă unitate bugetară, conform Legii nr. 158/2008 cu privire la funcția publică și statutul funcționarului public, sporul lunar pentru consolidarea capacităților profesionale se calculează separat, în funcție de timpul efectiv lucrat în fiecare unitate bugetară.

15. În cazul detașării/delegării, angajatul beneficiază de sporul lunar în autoritatea executivă a administrației publice locale eligibile în care/din care a fost detașat/delegat, proporțional timpului efectiv lucrat în unitatea respectivă.

**IV. MONITORIZAREA ŞI RĂSPUNDEREA**

16. Responsabilitatea pentru stabilirea mărimii sporului lunar pentru consolidarea capacităților profesionale și acordarea sporului lunar beneficiarilor se pune în sarcina primarului.

17. Încălcările și abaterile în procesul utilizării alocațiilor bugetare destinate plății sporului lunar atrag după sine răspunderea disciplinară/contravențională/penală prevăzută în cadrul normativ.

**Notă informativă**

la proiectul de decizie

**„Cu privire la aprobarea regulamentului intern cu privire la**

**acordarea sporului lunar pentru consolidarea capacităţilor profesionale**

**ale funcționarilor publici de execuție din cadrul Primăriei or. Anenii Noi”**

|  |  |
| --- | --- |
| **1** | **Denumirea autorului şi, după caz, a participanţilor la elaborarea proiectului** |
|  | Proiectul a fost elaborat de specialiştii din cadrul Primăriei or. Anenii Noi |
| **2** | **Condiţiile ce au impus elaborarea proiectului şi finalităţile urmărite** |
|  | Stabilirea unor criteriile și condițiile de acordare a sporului lunar pentru consolidarea capacităților profesionale, în continuare spor lunar, pentru funcțiile publice de execuție, în mărime de până la 50 % din salariul de bază pentru funcțiile publice de execuție din cadrul Primăriei or. Anenii Noi, rl Anenii Noi instituite conform statelor de personal avizate și înregistrate de către Cancelaria de Stat. |
| **3** | **Principalele prevederi ale proiectului şi evidenţierea elementelor noi** |
|  | Proiectul de decizie prevede :  1. 1. Aprobarea Regulamentul intern cu privire la acordarea sporului lunar pentru consolidarea capacităţilor  profesionale ale funcţionarilor publici de execuţie din cadrul Primăriei or. Anenii Noi,  2. Stabilirea sporul pentru consolidarea capacităţilor profesionale ale funcţionarilor publici de  execuţie din cadrul Primăriei or. Anenii Noi în mărime de de 50% din salariul de bază stabilit,  conform prevederilor Legii nr. 270/2018 privind sistemul unutar de salarizare în sectorul bugetar şi  achitarea începând cu data de 02.05.2024. |
| **4** | **Fundamentarea economico-financiară** |
|  | Mijloacele financiare necesare pentru executarea prezenti dicii (acordarea sporului lunar pentru consolidarea capacităților profesionale pentru funcțiile publice de execuție) se alocă anual, în limita de 50 % din cuantumul veniturilor proprii executate pentru anul precedent. |
| **5** | **Modul de încorporare a actului în cadrul normativ în vigoare** |
|  | Proiectul de decizie nu necisită modificarea sau abrogarea abrogarea unor acte administrative aprobate anterior. |
| **6** | **Avizarea şi consultarea publică a proiectului** |
|  | Proiectul se plasează pe pagina oficială a Primăriei or. Anenii Noi, pentru consultare publică |
| **7** | **Constatările expertizei anticorupţie** |
|  | În temeiul art. 35 al Legii nr. 100/2017, cu privire la actele normative, expertiza anticorupţie a fost efectuată de autor. Proiectul nu conţine reglementări ce ar favoriza corupţia. |
| **8** | **Constatările expertizei juridice** |
|  | Proiectul deciziei, procesele verbale ale comisiei de casare se prezintă comisiei consultative de specialitate pentru avizare şi propunerii Consiliului orăşenesc pentru examinare şi adoptare în şedinţă. |